২০ ইউরো নোট

বিশ ইউরোর নোটটি (প্রতীক: € ২০) ইউরোর নোটের তৃতীয় সর্বনিম্ন মূল্য ব্যাংকনোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হচ্ছে। ২৩টি দেশ (আইনগতভাবে ২২টি) তাদের একমাত্র মুদ্রা হিসেবে ব্যবহার করে হচ্ছে। ২০১৫ সাল অনুযায়ী যার জনসংখ্যার ৩৩৮ মিলিয়নের বেশি। এটা ইউরোর তৃতীয় ছোট নোট যার আকৃতি ১৩৩ x ৭২মিমি এবং একটি নীল রঙের রেখাচিত্র রয়েছে।
বিশ ইউরোর ব্যাংকনোটের গোথিক স্থাপত্য (১৩তম এবং ১৪তম শতাব্দীর মধ্যে) সেতু এবং ধনুকাকৃতি খিলান / প্রবেশপথ  অঙ্কন করা রয়েছে। বিশ ইউরোর ব্যাংকনোটে বিভিন্ন যেমন, জলছাপ, অদৃশ্য কালি, হলোগ্রাম এবং মাইক্রোপ্রিন্টিং যা নথির নির্ভেজালত্ব প্রমাণসহ জটিল নিরাপত্তা বৈশিষ্ট্য রয়েছে। সেপ্টেম্বর ২০১৫ সালে, ইউরোজোনে প্রায় ৩,২৬৫,১১৫.১২৭টি বিশ ইউরোর ব্যাংকনোট রয়েছে।

ইতিহাস 
ইউরো ১লা জানুয়ারি, ১৯৯৯ সালে ইউরোপের ৩০০ মিলিয়নের বেশি মানুষের মুদ্রা হিসেবে প্রতিষ্ঠিত করা হয়। প্রথম তিন বছর ইউরো অস্তিত্ব একটি অদৃশ্য মুদ্রার হিসেবে ছিল, যা শুধুমাত্র হিসাববিদ্যায় ব্যবহৃত হত। ১লা জানুয়ারি, ২০০২ সালে ইউরোজোনের ১২টি দেশের জাতীয় ব্যাংকনোট ও কয়েন যেমন, আইরিশ পাউন্ড, ডয়চে মার্ক এবং ইতালীয় লিরা একটি নির্দিষ্ট রূপান্তর রেটে প্রতিস্থাপন করে ইউরো চালু হয়।

বর্তমান ইউরোপীয় ইউনিয়নের ২৮টি রাষ্ট্রের সদস্যের মধ্যে ১৯টি ইউরো ব্যাংকনোট ও কয়েন বৈধমুদ্রা হিসেবে ব্যবহার করছে। অ্যান্ডোরা, মোনাকো, সান মারিনো এবং ভ্যাটিকান সিটির মাইক্রো-যুক্তরাষ্ট্র ইউরোপীয় সম্প্রদায়ের সাথে একটি আনুষ্ঠানিক ব্যবস্থা ভিত্তিতে ইউরো ব্যবহার করছে।

২০০৭ সালে স্লোভেনিয়া, ২০০৮ সালে সাইপ্রাস এবং মাল্টা, ২০০৯ সালে স্লোভাকিয়া, ২০১১ সালে ইস্তোনিয়া, ১লা জানুয়ারি, ২০১৪ সালে লাটভিয়া এবং ১লা জানুয়ারি, ২০১৫ সালে লিথুয়ানিয়া ইউরোতে যোগদান করে।

পরিবর্তন সময়সীমা 
প্রাক্তন মুদ্রা নোট ও কয়েন ইউরোতে পরিবর্তন সময়সীমা কাল ছিল প্রায় দুই মাস, ১লা জানুয়ারি, ২০০২ থেকে ২৮শে ফেব্রুয়ারি, ২০০২ সাল পর্যন্ত। বিভিন্ন সদস্য রাষ্ট্রের জন্য তাদের পুরানো জাতীয় মুদ্রাসমূহ বিভিন্ন সদস্য রাষ্ট্রের সরকারি তারিখ অনুযায়ী আইনগত স্বীকৃতি স্থগিত করা হয়েছে। ফলে বিভিন্ন সদস্য রাষ্ট্রসমূহের পুরানো জাতীয় মুদ্রাসমূহ ঐ তারিখের মধ্যে ইউরোতে রূপান্তরিত না করলে পরে তা মূল্যহীন হবে যাবে। সর্বপ্রথম তারিখ ছিল জার্মানির, ৩১শে ডিসেম্বর, ২০০১ সালে সরকারিভাবে আইনগত স্বীকৃতি স্থগিত করা হয়েছিল কিন্তু বিনিময় সময়সীমা পরে আরো দুই মাস, ২৮শে ফেব্রুয়ারি, ২০০২ সাল পর্যন্ত বাড়ানো হয়। পুরানো মুদ্রা আইনগতভাবে স্বীকৃত স্থগিত করা হলেও তারা বিশ বছর বা এর কম সময়সীমা পর্যন্ত জাতীয় কেন্দ্রীয় ব্যাংক কর্তৃক গৃহীত অব্যাহত থাকে।

পরিবর্তনসমূহ 
নভেম্বর ২০০৩ সালের আগে মুদ্রিত নোটসমূহে ইউরোপীয় কেন্দ্রীয় ব্যাংকের প্রথম সভাপতি উইম ডাসুনবার্গের স্বাক্ষর রয়েছে। ১লা নভেম্বর, ২০০৩ সাল থেকে জাঁ-ক্লদ ত্রিসে, উইম ডাসুনবার্গের স্বাক্ষর প্রতিস্থাপিত করে, এবং নভেম্বর ২০০৩ থেকে মার্চ ২০১২ সালে ছাপানো ইউরোতে তার স্বাক্ষর প্রদর্শিত হয়। মার্চ ২০১২ সালের পরে বর্তমান ইউরোপীয় কেন্দ্রীয় ব্যাংকের তৃতীয় সভাপতি মারিও দ্রাগির স্বাক্ষর ইউরোতে বহন করছে।

২৩শে সেপ্টেম্বর, ২০১৪ সালে, প্রথমটির অনুরূপে একটি নতুন সিরিজ মুক্তি পায়। ইউরোপীয় কেন্দ্রীয় ব্যাংক, যথাসময়ে, ঘোষণা করবে যখন প্রথম সিরিজ ব্যাংকনোটে আইনগত স্বীকৃত অবস্থা হারাবে। নভেম্বার ২০১৫ সাল অনুযায়ী, ১ম সিরিজ ইস্যুতে ইউরোপীয় ইউনিয়নের সম্প্রসারণে প্রতিফলনের মানচিত্রে ২৮টি সদস্য রাষ্ট্রসমূহ হিসেবে দেখাতে পাওয়া যায় না। কারণ, সাইপ্রাস পূর্বদিকে যা মানচিত্রের বাইরে এবং মাল্টা চিত্রিত করার জন্য অনেক ছোট (মানচিত্রে দেখতে হলে ন্যূনতম ৪০০ বর্গকিলোমিটার হতে হবে)। ইউরোপীয় কেন্দ্রীয় ব্যাংক প্রতিটি ইস্যু্র প্রতি সাত বা আট বছর পরে নোটের পুনঃনকশা পরিকল্পনা করা হয়ে থাকে। নতুন প্রকাশনা ও জাল বিরোধী প্রযুক্তি নতুন নোটে নিযুক্ত করা হবে, কিন্তু নকশার বিষয়বস্তু একই থাকবে এবং বর্তমান সিরিজের লাল রঙের হবে সেতু এবং খিলান।

নকশা 
বিশ ইউরোর নোট একটি নীল রঙের সামঞ্জস্যপূর্ণ সঙ্কল্পনা যার মাপ ১৩৩ x ৭২ মিলিমিটার (৫.২ × ২.৮ ইঞ্চি) এবং এটি ইউরোর তৃতীয় ছোট নোট। সকল ব্যাংকনোট একটি ভিন্ন ঐতিহাসিক ইউরোপীয় স্টাইলের সেতু, খিলান বা প্রবেশপথ চিত্রিত করা হয়েছে। বিশ ইউরোর নোটে গোথিক স্থাপত্য (১৩শ এবং ১৪শ শতাব্দীর মধ্যে) দেখানো হয়েছে। যদিও রবার্ট কালিনার মূল নকশা বাস্তব স্মৃতিস্তম্ভসমূহ দেখানোর উদ্দেশ্যে ছিল কিন্তু রাজনৈতিক কারণে সেতু ও আর্ট শুধুমাত্র স্থাপত্য যুগের প্রকল্পিত উদাহরণসমূহ।

সব ইউরো নোটের মত, এটি সম্প্রদায় ধারণকারী ইইউ পতাকা, ইসিবি সভাপতির স্বাক্ষর, ব্যাংক নামের প্রথম অক্ষর বিভিন্ন ইইউ ভাষায়, বিদেশে ইইউ অঞ্চলে একটি চিত্রাঙ্কন, ইইউ পতাকার তারাসমূহ এবং তেরটি নিরাপত্তা বৈশিষ্ট্য নিচে তালিকাভুক্ত করা হয়েছে।

ইসিবি ৫ই ফেব্রুয়ারি, ২০১৫ সালে নতুন € ২০ নোটের কিছু নতুন নিরাপত্তা বৈশিষ্ট্য এমবেড আবিষ্কার করার জন্য একটি খেলা মুক্তি করেছে। সবচেয়ে গুরুত্বপূর্ণ নতুন জাল বিরোধী পদহ্মেপ হচ্ছে একটি স্বচ্ছ জানালা, একটি হলোগ্রামে ধারণকারী ইউরোপার একটি প্রতিমূর্তি এবং ২০ সংখ্যা। ইউরোপা সিরিজের ২০ ইউরো নোটের নকশা আনুষ্ঠানিকভাবে ২৪শে ফেব্রুয়ারি, ২০১৫ সালে প্রকাশ করা হয়েছে। এটি ২৫শে নভেম্বর, ২০১৫ সাল থেকে বাজারে ছাড়া হবে।

নিরাপত্তা বৈশিষ্ট্য (প্রথম সিরিজ) 

একটি নিম্ন মান নোট হওয়ায় বিশ ইউরো নোটের নিরাপত্তা বৈশিষ্ট্য অন্যান্য ইউরোর মত এত উচ্চ না। যাইহোক, এটি এইগুলো দ্বারা সুরক্ষিত:
 অনুজ্জ্বল পৃষ্ঠতল : নোটের কাগজ বিশুদ্ধ তুলা থেকে তৈরি করা হয়েছে, যার ফলে একে মচমচে এবং শক্ত মনে হয়।
 উত্থাপিত ছাপা : একটি বিশেষ পদ্ধতির ফলে, ব্যাংকনোটটির সন্মুখভাগ জুড়ে আঙুল দিয়ে ছুলে উত্থাপিত বা ঘন কালি প্রধান ছবি, অক্ষর এবং ইউরোর মূল্য সংখ্যাসূচক অনুভব করা যায়।
 জলছাপ : ব্যাংকনোটটি আলোর সম্মুখে ধরলে একটি জলছাপ ছবি এবং ইউরোর মূল্য দৃশ্যমান হয়। যদি এটি একটি অন্ধকার পৃষ্ঠের উপর ব্যাংকনোট রাখা হয়, তাহলে জলছাপ গাঢ় হয়ে ওঠে।
 নিরাপত্তা সুতা : ব্যাংকনোটটি আলোর সম্মুখে ধরলে ব্যাংকনোটের মধ্যে একটি কালো রেখা দৃশ্যমান হয়। এতে ক্ষুদ্র অক্ষরে "ইউরো" শব্দ এবং ইউরোর মূল্য লেখা আছে।
 সংখ্যার মধ্য দিয়ে দেখা : ব্যাংকনোটটির সামনের দিকের উপরে বাম কোণায় ইউরোর মূল্য অর্ধেক সংখ্যায় লেখা এবং পিছনে দিকের উপরে ডান কোণায় ইউরোর মূল্য বাকি অংশ সংখ্যায় লেখা রয়েছে যা আলোর সম্মুখে ধরলে পুরোপুরি মিশে গিয়ে একটি পরিপূর্ণ সংখ্যা পরিনত হয়।
 হলোগ্রাম : ইউরোর নোট কাত করলে নোটের মূল্য এবং জানালা বা প্রবেশপথ দেখা যায়।
 প্রতিফলিত চকচকে ডোরা : ব্যাংকনোটটির পিছনের দিকে একটি সোনার রঙের ডোরা কাত করলে প্রদর্শিত হয়। এতে নোটের মূল্য সংখ্যায় এবং ইউরোর € প্রতীক রয়েছে।
 ক্ষুদ্রছাপা : ব্যাংকনোটের কিছু জায়গায়, উপরে অতি ক্ষুদ্র লেখা দেখ যায়। এই ক্ষুদ্রছাপা খালি চোখে একটি পাতলা লাইন বলে মনে হলেও একে একটি বিবর্ধক কাচের সাহায্যে পড়া যায়। এতো ছোট আকার হওয়া সত্ত্বেও ছাপাটি স্পষ্ট, ঝাপসা নয়। উদাহরণস্বরূপ, নোটের পিছনে "ΕΥΡΩ" (গ্রিক অক্ষরে ইউরো) লেখা রয়েছে।
 অতিবেগুনী রশ্মিপূর্ণ কালি : ব্যাংকনোটটি অতিবেগুনী রশ্মিতে ধরা হলে, কাগজটি নিজেই উষ্ণ বা কড়া রং ধারণ করে না। কাগজের লাল, নীল ও সবুজ রঙের ইমবেড ফাইবার প্রদর্শিত করে। ইউরোপীয় ইউনিয়নের পতাকা এবং ইসিবি সভাপতি স্বাক্ষর সবুজ রঙের পরিণত হয়। কেন্দ্রের বড় তারা ও ছোট বৃত্তের তারাসমূহ কড়া কমলা রং ধারণ করে। পিছনের মানচিত্র, সেতু এবং ইউরোর মূল্য হলুদ রং প্রদর্শিত করে।
 ইউরিওন তারকামণ্ডল : এটি বিশেষ মুদ্রণ প্রক্রিয়া তাদের ইউরো নোটকে দেয় অনন্য অনুভূতি।
 বারকোড
 একটি সিরিয়াল নম্বর।

নিরাপত্তা বৈশিষ্ট্য (ইউরোপা সিরিজ) 

 অনুজ্জ্বল পৃষ্ঠতল : নোটের কাগজ বিশুদ্ধ তুলা থেকে তৈরি করা হয়েছে, যার ফলে একে মচমচে এবং শক্ত মনে হয়।
 উত্থাপিত ছাপা : ব্যাংকনোটটির সম্মুখে, বাম এবং ডান দিকে সংক্ষিপ্ত হাইফেন (///) আকৃতি উত্থাপিত লাইনের একটি ধারাবাহিকতা রয়েছে, যা আঙুল দিয়ে ছুলে অনুভব করা যায়। এটি ব্যাংকনোটটি চিহ্নিত করতে সহজ করে, বিশেষ করে দৃষ্টিহীনদের জন্য। এছাড়াও প্রধান ছবি, অক্ষর এবং ইউরোর বড় মূল্য সংখ্যাসূচক অনুভব করা যায়।
 নিরাপত্তা সুতা : ব্যাংকনোটটি আলোর সম্মুখে ধরলে ব্যাংকনোটের মধ্যে একটি কালো রেখা দৃশ্যমান হয়। এতে ক্ষুদ্র সাদা অক্ষরে ইউরোর € প্রতীক এবং ব্যাংকনোটের মূল্য লেখা আছে।
 প্রতিমূর্তি জলছাপ : নোটটি একটি স্বাভাবিক আলোর উৎসতে রাখলে একটি অস্পষ্ট চিত্র দৃশ্যমান হয় এবং ইউরোপার একটি প্রতিমূর্তি (গ্রিক পুরাণের একটি চিত্র), ব্যাংকনোটের মূল্য এবং একটি জানালা প্রদর্শন করে। যদি এটি একটি অন্ধকার পৃষ্ঠের উপর ব্যাংকনোট রাখা হয়, তাহলে জলছাপ গাঢ় হয়ে ওঠে।
 প্রতিমূর্তি হলোগ্রাম : নোটের ডানদিকে একটি রূপালি ডোরা হলোগ্রাম রয়েছে, যেখানে ইউরোর € প্রতীক, ইউরোপার একটি প্রতিমূর্তি (গ্রিক পুরাণের একটি চিত্র), একটি জানালা এবং ব্যাংকনোট মূল্য দেখা যায়।
 পান্না সংখ্যা : আলোতে নিয়ে নোটটি উপরে এবং নিচের দিকে ঘুড়ালে বাম দিকের নিচের কোণায় অবস্থিত নোটের মূল্য সংখ্যাটি চকচক করে এবং পান্না সবুজ থেকে গাঢ় নীল রঙে পরিবর্তন হয়।
 ক্ষুদ্রছাপা : ব্যাংকনোটের কিছু অংশে ক্ষুদ্র অক্ষরের একটি ধারাবাহিক বৈশিষ্ট্য রয়েছে। এই ক্ষুদ্রছাপা খালি চোখে একটা পাতলা লাইন বলে মনে হলেও একে একটি বিবর্ধক কাচের সাহায্যে পড়া যায়। এতো ছোট আকার হওয়া সত্ত্বেও ছাপাটি স্পষ্ট, ঝাপসা নয়।
 অতিবেগুনি রশ্মি : কাগজটি নিজেই উষ্ণ বা কড়া রং ধারণ করে না। কাগজের লাল, নীল ও সবুজ রঙের ছোট ইমবেড ফাইবার প্রদর্শিত করে। ইউরোপীয় ইউনিয়নের পতাকার তারাসমূহ, বৃত্তের ভিতরের বড় ও বাহিরের ছোট তারাসমূহ এবং বেশ কিছু অন্য জাগায় কড়া হলুদ রং ধারণ করে।
 বিশেষ অতিবেগুনি রশ্মি (ইউভি-সি) : সম্মুখে, কেন্দ্রের ছোট বৃত্ত কড়া হলুদ রং এবং বৃত্তের ভিতরের বড় ও বাহিরের ছোট তারাসমূহ কড়া কমলা রং ধারণ করে। এছাড়াও ইউরোর € প্রতীক দৃশ্যমান হয়।
 ইনফ্রারেড বৈশিষ্ট্য : ইনফ্রারেড আলোতে, ব্যাংকনোটের সম্মুখে, শুধুমাত্র পান্না সংখ্যা, প্রধান চিত্রের ডান দিকে এবং রূপালি ডোরা দৃশ্যমান হয়। ব্যাংকনোটের পিছনে, শুধুমাত্র ইউরোর মূল্য সংখ্যায় এবং অনুভূমিকভাবে সিরিয়াল নম্বর দৃশ্যমান হয়।

প্রচলন 
সেপ্টেম্বর ২০১৫ সালে, ইউরোজোনে প্রায় ৩,২৬৫,১১৫.১২৭টি বিশ ইউরোর ব্যাংকনোট রয়েছে যার মূল্য হচ্ছে প্রায় ৬৫,৩০২,৩০২.৫৪ ইউরো। ইউরোপীয় কেন্দ্রীয় ব্যাংক ইউরো কয়েন এবং ব্যাংকনোট স্টক নিবিড়ভাবে প্রচলন পর্যবেক্ষণ করছেন। ইউরোসিস্টেমের কাজ হচ্ছে ইউরো নোটের একটি কার্যকর এবং মসৃণ সরবরাহ নিশ্চিত করা এবং ইউরো অঞ্চল জুড়ে তাদের নীতিনিষ্ঠা বজায় রাখা।

আইনগত তথ্য 
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়ই ৭টি বিভিন্ন ইউরো ব্যাংকনোট জারি করার অধিকার আছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক ক্যাশ অফিস নেই এবং কোন ক্যাশ অপারেশন জড়িত নয়।

অনুসরণ 
ইউরোপীয় পর্যায়ে বিভিন্ন সম্প্রদায়ের মানুষ আছে যার বেশিরভাগ যার অধিকাংশ ইউরো বিল ট্র্যাকার। এটি একটি শখ, তাদের হাতে দিয়ে অতিক্রম করা ইউরো ব্যাংকনোটি কোথায় ভ্রমণ করছে বা ভ্রমণ করেছে তার সম্পর্কে তারা অবগত থাকে সক্ষম। উদ্দেশ্য হল, তার বিস্তার সম্পর্কে জানার জন্য সর্বাধিক সংখ্যক নোটের বিস্তারিত রেকর্ড করা, যেমন, সাধারণত তারা কোথায় থেকে এসেছে এবং কোথায় ভ্রমণ করে, অনুসরণ করা, যেমন, নির্দিষ্ট কোথায় একটি টিকেট দেখা গিয়েছে, পরিসংখ্যান এবং ক্রমসমূহ তৈরি করা, উদাহরণ স্বরূপ, কোন দেশসমূহ বেশি টিকেটসমূহ রয়েছে। ইউরো বিল ট্র্যাকারা ২০১৫ সালে নভেম্বর মাস পর্যন্ত ১৫০,২৫৫,২০৭ নোট নিবন্ধিত করেছে, যার মূল্য € ২,৮০৪,৬৩৩,৯৪০ ইউরোর বেশি।

তথ্যসূত্র

বহিঃসংযোগ 
 
 ইউরো ক্যাশ একাডেমী, ইউরো নোট এবং তাদের নিরাপত্তা বৈশিষ্ট্য।

ইউরোর ব্যাংকনোটসমূহ
বিশ-ভিত্তি-ইউনিট ব্যাংকনোট